1 कमरे में 3 कक्षाएं, छप्पर में लग रही 5वीं की कक्षा
शिक्षा मंत्री विजय शाह के गृह जिले के वनांचल में बसे झिरी के पारदीढाना की प्राथमिक शाला के लिए एक कमरा है। इसमें तीन कक्षाएं लग रही है। बरामदे में चौथी और बगल में बने छप्पर में पांचवीं की कक्षा लग रही है। इस कारण विद्यार्थियों को परेशानी का सामना करना पड़ता है। भवन की दीवार के सहारे डाले छप्पर में तेज गर्मी में धूप और लू के थपेड़ों से बच्चों को दिक्कतें हो रही है। पारदीढाना में वर्ष 2010 में डेढ़ लाख की लागत से स्कूल भवन बनकर तैयार हुआ। स्कूल के एक कमरे में तीन कक्षाएं लग रही है। तीनों कक्षाओं के बच्चे अलग-अलग दिशा में बैठकर पढ़ाई करते हैं। इसके कारण उनकी पढ़ाई नहीं हो पाती। पांचवीं के जीतू ने बताया समस्या काे लेकर शिक्षकों को बताया जा चुका है, लेकिन कोई निराकरण नहीं हो सका। चौथी की छात्रा चिंता ने बताया उन्हें बरामदे में बैठकर पढ़ना पढ़ता है। धूप और गर्म हवा में भी पढ़ाई करना पढ़ता है। सहायक शिक्षक अनिल शेंडे ने बताया विभागीय अधिकारियों को कमरों की कमी के बारे में बताया जा चुका है।
5 कक्षाओं को पढ़ाने 2 शिक्षक
स्कूल की पांच कक्षाओं को पढ़ाने के लिए दो शिक्षक है। पहली से पांचवीं तक की कक्षा में 38 बच्चे हैं। इन्हें एक शिक्षिका और एक शिक्षक पढ़ाते हैं। एक कमरे में लगने वाली तीन कक्षाओं को पढ़ाने की जिम्मेदारी एक शिक्षिका संभालती है। दूसरा शिक्षक चौथी और पांचवीं की कक्षा के बच्चों को पढ़ाता है।
नए सत्र में व्यवस्था होगी
जिले में नए 17 स्कूल भवनों के निर्माण का प्रस्ताव भेजा है। पारदीढाना का मामला भी दिखवाया जाएगा। संभवत: नए सत्र में व्यवस्था होगी। एलएल वर्मा, सहायक संचालक शिक्षा हरदा
परेशानी
hin_Deva hin_Deva hin_Deva hin_Deva hin_Deva hin_Deva kas_Deva